#### Ministru kabineta noteikumu projekta „Grozījumi Ministru kabineta 2010.gada 1. jūnija noteikumos Nr.498 “Ceturkšņa finanšu pārskatu sagatavošanas un iesniegšanas kārtība”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Ministru kabineta 2010.gada 1.jūnija noteikumos Nr.498 “Ceturkšņa finanšu pārskatu sagatavošanas un iesniegšanas kārtība” (turpmāk – noteikumu projekts) nepieciešami, lai uzlabotu pārskatu datu kvalitāti, izslēgtu atkārtotu informācijas sniegšanu un samazinātu administratīvo slogu budžeta iestādēm, turpinot veikt fiskālās uzraudzības pasākumus. |
| 2. | Pašreizējā situācija un problēmas | 1. Ministru kabineta 2010.gada 1.jūnija noteikumi Nr.498 “Ceturkšņa finanšu pārskatu sagatavošanas un iesniegšanas kārtība” (turpmāk – MK noteikumi Nr.498) nosaka kārtību, kādā budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes (turpmāk – iestādes) sagatavo un iesniedz Valsts kasei ceturkšņa finanšu pārskatu.

Pārskatu par I ceturksni iesniedz līdz kārtējā gada 1.jūnijam, pārskatu par II ceturksni – līdz 25.augustam, pārskatu par III ceturksni – līdz 25.novembrim, pārskatu par IV ceturksni – līdz nākamā gada 25.februārim. Vienlaikus ar kārtējā gada I ceturksni iestādes iesniedz iepriekšējā gada IV ceturkšņa precizēto pārskatu. Pamatojoties uz iestāžu sniegto pārskatu datiem, Valsts kase sagatavo informāciju EUROSTAT vajadzībām, kā arī dažādiem iekšējiem un ārējiem informācijas lietotājiem fiskālās uzraudzības īstenošanai.Izvērtējot pārskatos uzrādītās informācijas kvalitāti, secināts, ka pārskata par IV ceturksni dati būtiski atšķiras no precizētā pārskata par IV ceturksni datiem, kas apgrūtina datu apstrādi un informācijas analīzi ārējiem lietotājiem.1. Saskaņā ar Ministru kabineta 2008.gada 29.decembra rīkojumu Nr.882 "Par fiskālās disciplīnas un uzraudzības nodrošināšanas pasākumiem" (turpmāk – MK rīkojums Nr.882) iestādes katru mēnesi līdz piecpadsmitajam datumam Valsts kasei sniedz pārskatus par avansa maksājumiem, prasībām un nākamo periodu izdevumiem un pārskatu par saistībām, kam pievieno apliecinājumu par kārtējo maksājumu parādu neesību vai informāciju par maksājumu parādiem. Šī informācija daļēji pārklājas ar ceturkšņa finanšu pārskatu informāciju.

Valsts kase apstrādā iestāžu sniegto informāciju un sagatavo pārskatus Starptautiskajam valūtas fondam, statistikas vajadzībām, kā arī dažādiem iekšējiem un ārējiem lietotājiem.Sarunās ar starptautiskajiem aizdevējiem panākta vienošanās par augstākminētās informācijas iesniegšanu reizi ceturksnī. Tāpēc nepieciešams papildināt MK noteikumus Nr.498 ar informāciju, kas sniedzama starptautiskajiem aizdevējiem, kā arī veikt izmaiņas MK rīkojumā Nr.882. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projektā: 1. precizēti pārskatu iesniegšanas termiņi, nosakot pārskatus par I ceturksni iesniegt līdz 1.maijam, pārskatus par II un III ceturksni – līdz nākamā mēneša 25.datumam (šobrīd mēneša pārskatus iesniedz līdz nākamā mēneša 15.datumam) un pārskatu par IV ceturksni – līdz nākamā gada 25.februārim,
2. samazināts iesniedzamās informācijas biežums,
3. daļēji papildināts 6. pielikums ar informāciju, kas šobrīd iesniedzama saskaņā ar MK rīkojumu Nr.882,
4. precizēta savstarpēji salīdzināmu datu norādīšana,
5. precizēta izveidoto uzkrājumu nedrošām prasībām norādīšana pārskatos.
 |
| 5. | Projekta izstrādē iesaistītās institūcijas | Finanšu ministrija un Valsts kase |
| 6. | Iemesli, kādēļ netika nodrošināta sabiedrības līdzdalība | Projekts attiecināms uz institūcijām – budžeta iestādēm, ministrijām un centrālajām valsts iestādēm, pašvaldībām, no valsts budžeta daļēji finansētām atvasinātām publiskām personām, tādēļ ar sabiedrības līdzdalība nebija nepieciešama |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projekts attiecas uz budžeta iestāžu, no budžeta daļēji finansētu atvasinātu publisku personu un budžeta nefinansētu iestāžu – kopā 2334 – pārskatu sagatavošanā iesaistītajiem darbiniekiem. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

**Anotācijas III. sadaļa – projekts šo jomu neskar.**

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar |
| 2. | Cita informācija | Finanšu ministrijai nepieciešams izstrādāt grozījumus Ministru kabineta 2008.gada 29.decembra rīkojumā Nr.882 "Par fiskālās disciplīnas un uzraudzības nodrošināšanas pasākumiem" (turpmāk – Rīkojums Nr.882), atceļot prasību budžeta iestādēm katru mēnesi Valsts kasei sniegt pārskatus par avansa maksājumiem, prasībām un nākamo periodu izdevumiem un pārskatu par saistībām. Rīkojumu Nr.882 nepieciešams papildināt, nosakot, ka budžeta iestādes divu darba dienu laikā ziņo Valsts kasei par maksājumiem, kuru izpilde tiek kavēta vairāk par 30 dienām. Grozījumiem jāstājas spēkā 2012.gada 1.janvārī. |

**Anotācijas V. un VI. sadaļa – projekts šo jomu neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas, centrālās valsts iestādes, pašvaldības, budžeta iestādes, no budžeta daļēji finansētas atvasinātas publiskas personas un budžeta nefinansētas iestādes, Valsts kase. |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Finanšu ministrs A.Vilks

17.08.2011. 11:54

780

Lansmane, 67094239

Silvija.Lansmane@kase.gov.lv